நயீம் கான்

**நயீம் கான்** (*Naeem Khan*)  அமெரிக்காவின் நியூயார்க்கு நகரத்தை தளமாகக் கொண்ட ஓர் இந்திய-அமெரிக்க ஆடை வடிவமைப்பாளர் ஆவார். பகட்டான அலங்காரங்களுடன் இருக்கும் கடுஞ்சிக்கலான மேலாடைகளுக்காகவும் முதல் பெண்மணிகளான மிச்சல் ஒபாமா, இயோர்டான் நாட்டின் இராணி நூர் மற்றும் வேல்சு இளவரசி ஆகியோருக்கான ஆடை வடிவமைப்புகளுக்காகவும் அறியப்படுகிறார்.

## ஆரம்ப மற்றும் தனிப்பட்ட வாழ்க்கை
நயீமுதீன் கான் 1958 ஆம் ஆண்டு மே மாதம் 21 ஆம் தேதியன்று  இந்தியாவின் பரேலியில் சர்புதீன் கான் மற்றும் இரசியா பேக்கு ஆகியோருக்கு மகனாகப் பிறந்தார். இவரது தந்தையும் தாத்தாவும் அரச குடும்பங்கள் அணியும் சிக்கலான ஆடைகளை வடிவமைத்தவர்கள் என்பதால்,  ஆடை வடிவமைத்தலில் இவருக்கு ஆரம்பகால ஆர்வத்தை வளர்த்து விட்டனர்.  வடிவமைப்பிற்கான தனது ஆரம்பகால ஆர்வத்தைப் பற்றி கான் கூறுகையில், இது எனது டி. என். ஏவில் கட்டப்பட்டது. இந்தியாவின் மிகவும் செல்வாக்குமிக்க நபர்களுக்காக எனது தந்தை முறையான ஆடைகளை வடிவமைப்பதைப் பார்த்தேன், நான் இதேபோன்ற பாதையைத் தொடர விரும்புகிறேன் என்று எனக்குத் தெரியும்" என்று கூறியுள்ளார்.

1981 ஆம் ஆண்டில், தனது 23 வயதில், வடிவழகியும் நகை வடிவமைப்பாளருமாகிய இரஞ்சனா கபாடியாவை திருமணம் செய்து கொண்டார்.  அவருடன் இவருக்கு இயாகின் மற்றும் சாரிக்கு என்ற இரண்டு மகன்கள் உள்ளனர்.

கான் நியூயார்க் நகரம் மற்றும் புளோரிடாவின் மியாமியில் வசிக்கிறார்.

## தொழில்
1978 ஆம் ஆண்டில், கான் புகழ்பெற்ற அமெரிக்க வடிவமைப்பாளர் ஆல்சுட்டனிடம் பயிற்சி பெற அமெரிக்கா சென்றார். இந்த நேரத்தில், அவர் ஆடை அணியும் கலை மற்றும் ஆடை கட்டுமானத்தில் தேர்ச்சி பெற்றார், மேலும் லிசா மினல்லி, ஆண்டி வார்கோல் மற்றும் எலிசபெத் டெய்லர் போன்ற பண்பாட்டு ஆளுமைகளுடன் பணியாற்றினார். இந்தக் காலகட்டத்தில், கான் கூறுகிறார், "ஆடை வடிவமைப்பு மற்றும் வாழ்க்கை முறை பற்றிய எனது அறிவு ஆல்சுட்டனுடனான எனது நேரத்தால் பெரிதும் தாக்கத்தை ஏற்படுத்தியது. .. ஒரு வடிவமைப்பாளராக நீங்கள் உலக அளவில் அங்கீகரிக்கப்பட்ட பிராண்டாக இருக்க பல்வேறு கலைகள், பயணங்கள், சினிமா, அருங்காட்சியகங்கள், கலாச்சாரம் மற்றும் புவியியல் பற்றி அறிந்திருக்க வேண்டும்". 2019 ஆம் ஆண்டில், *ஆல்சுட்டன்* என்ற ஆவணப்படத்திற்காக கான் நேர்காணல் செய்யப்பட்டார்.

கான் தனது பயிற்சிக்குப் பிறகு பல ஆண்டுகள் ஆல்சுட்டனுடன் அவருக்குத் தேவைப்படும் சேவைகளைத் தற்காலிகமாக, தன் விருப்பப்படி செய்து தரும் நபர் என்ற அடிப்படையில் தொடர்ந்து பணியாற்றினார், 1981 ஆம் ஆண்டில் ஆடை வடிவமைப்பு இல்லமான  இரியாச்சியைத் தொடங்கினார்.  இது அவரது தாயின் பெயரிடப்பட்ட ஒரு ஆடை அலங்கார நிலையமாகும். சுமார் ஒரு தசாப்த காலமாக முக்கிய அமெரிக்க சில்லறை கடைகளில் இந்த அலங்கார இல்லம் நடத்தப்பட்டது.

2003 ஆம் ஆண்டில்,  தனது பெயரிடப்பட்ட அடையாள ஆடை வடிவமைப்பைத் தொடங்கினார் மற்றும் பெர்க்டோர்ஃப் குட்மேன், நைமன் மார்கசு மற்றும் சாக்சு ஃபிஃப்த் அவென்யூ ஆகிய இடங்களில்  விற்கத் தொடங்கினார். உலகின் முன்னணி சில்லறை விற்பனையாளர்கள் மற்றும் குறிப்பிடத்தக்க பிரபலங்களின் உடனடி வரவேற்புடன் நியூயார்க் ஆடை அலங்கார வாரத்தில் தனது தொகுப்புகளை இவர் காட்டத் தொடங்கினார். கானின் மேலாடைகளை  பியோனசு, டெய்லர் சுவிஃப்ட்டு, செனிபர் லோபசு, பெனிலோப் குரூசு, கேட்டி பெர்ரி மற்றும் கேட் அட்சன் ஆகியோர் அணிந்துள்ளனர். அமெரிக்காவின் முதல் பெண்மணியான மிச்செல் ஒபாமா 2009 ஆம் ஆண்டு தனது முதல் மாநில இரவு உணவில் தொடங்கி பத்து சந்தர்ப்பங்களில் இவரது ஆடை அலங்கார வடிவமைப்பு ஆடையை  அணிந்துள்ளார். 2016 ஆம் ஆண்டு ஏப்ரல் மாதத்தில் , அப்போதைய கேம்பிரிட்ச்சு டச்சசு, இந்தியாவின் ஆக்ராவில் இளவரசர் வில்லியத்துடன் தாஜ்மகாலுக்கு வருகை தந்தபோது  நயீம் கான் வடிவமைத்த  ஆடையை அணிந்திருந்தார்.

2008 ஆம் ஆண்டில், கான் அமெரிக்காவின் மதிப்புமிக்க ஆடை வடிவமைப்பாளர்கள் குழுவில் உறுப்பினராக சேர்க்கப்பட்டார். கான் தனது முதல் திருமணத் தொகுப்பை 2013 ஆம் ஆண்டில்  தொடங்கினார்.

## மேற்கோள்கள்

## உசாத் துணைகள்

# மைக்கேல் ஒபாமாவின் "விலைமதிப்பற்ற" முதல் மாநில இரவு உணவிற்கு வடிவமைத்ததாக நயீம் கான்
# போவர்சு, பைச்சு (2009). "சிடார்லெட்டு, சிடார் பிரைட்டு", பாம் பீச் இல்லசுட்ட்ரேட்டட்டு, சனவரி.
# Reuters.com, ஏப்ரல் 13,2009.
# முதல் பெண்மணி நயீம் கான் கவுன் அணிந்து மாநில இரவு உணவிற்கு, ஏபிசி நியூசு, நவம்பர் 24,2009.
# http://www.gossipgirlfashion.net பிளேர் வால்டோர்ஃப்-ஆக லைட்டன் மீசுட்டர், மே 21,2012 அன்று பெறப்பட்டது

## வெளி இணைப்புகள்

* அதிகாரப்பூர்வ இணையதளம்
* Naeem Khanஇல்FMD
* நயீம் கான் தொகுப்புகள் Style.com இல் இடம்பெற்றுள்ளன
* நயீம் கான் வடிவமைப்பாளர் சுயவிவரம் மற்றும் தொகுப்புகள் NYMag.com

பகுப்பு:அமெரிக்கத் தொழிலதிபர்கள்
பகுப்பு:அமெரிக்க முசுலிம்கள்
பகுப்பு:வாழும் மக்கள்
பகுப்பு:1958 பிறப்புகள்
பகுப்பு:இந்திய அமெரிக்கர்கள்